Diari Oficial de la Generalitat Valenciana


Sumari del DOGV 5623, del 22-10-2007 (2007/12992)

Assumpte civil 000001/2006. Notificació de la sentència a José Cuenca Ferrer.
-----------------------------------------------------------------------------

### Dades del document

Número de DOGV
:   5623

Data del DOGV
:   22-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12351


Data del document
:   26-09-2007

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 000001/2006. Notificació de la sentència a José Cuenca Ferrer. [2007/12185]  
Assumpte civil 000001/2006  
Part demandant: Aguas de Valencia, SA, Omnium Ibérico, SA, i Emivasa.  
Part demandada: José Cuenca Ferrer.  
Sobre: reclamació de quantitat.  
En el judici a què es fa referència, s'ha dictat la resolució que té el text literal següent:  
«Sentència número 178/2007  
València, 25 de setembre de 2007  
Desamparados Almenar Belenguer, magistrada jutgessa del Jutjat de Primera Instància número 23 dels de València, ha vist les actuacions de judici verbal seguides sota el número 1/2006 a instància de les mercantils Aguas de Valencia, SA, Omnium Ibérico, SA, i Empresa Mixta Valenciana de Aguas, SA, representades per la procuradora Amparo Barber Paris i assistides pel lletrat Javier Valero Llorca, contra José Cuenca Ferrer, declarat en rebel·lia; on s'exercita acció de resolució de contracte i reclamació de quantitat.  
«Decisió  
Estime la demanda deduïda per les mercantils Aguas de Valencia, SA, Omnium Ibérico, SA, i Empresa Mixta Valenciana de Aguas, SA, representades per la procuradora Amparo Barber Paris, contra José Cuenca Ferrer, declarat en rebel·lia i declare resolt el contracte de subministrament d'aigua i conservació i inspecció del comptador subscrit el 19 d'agost de 1999 per María Teresa Fernández Pereira i en el qual es va subrogar el demandat José Cuenca Ferrer, relatiu a l'immoble siti al carrer del Pare Diego Mirón, número 8, porta 4, de València. Faculte Emivasa per a dur a terme les actuacions necessàries per al cessament efectiu del subministrament d'aigua i fins i tot l'autoritze, si cal, a accedir al lloc on es trobe el comptador per a poder interceptar el pas de l'aigua. Condemne el demandat a pagar a Aguas de Valencia, SA, i Omnium Ibérico, SA, la quantitat de cent quaranta-quatre euros amb huitanta-nou cèntims (144,89 euros) i a pagar a Emivasa la quantitat de quatre-cents quaranta-tres euros amb quaranta-un cèntims (443,41 euros), més els interessos legals des de la data de la interpel·lació judicial (29 de desembre de 2005). S'imposen al demandat les costes del procediment, amb les limitacions de l'article 32.5 Llei d'Enjudiciament Civil 2000.  
Contra esta sentència, que no és ferma, es pot interposar un recurs d'apel·lació per a l'Audiència Provincial, que haurà de preparar-se davant d'este Jutjat en el termini de cinc dies hàbils comptador des de la seua notificació, en els termes de l'article 457 de la Llei d'Enjudiciament Civil 2000.  
Esta és la meua sentència, que jutge en primera instància, que pronuncie, mane i firme».  
Atés que es desconeix el domicili o la residència actual de la part demandada, per provisió d'esta data, el jutge, de conformitat amb el que disposen en els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificar la sentència al demandat.  
València, 26 de setembre de 2007.- El secretari judicial: Alberto Martínez de Santos.